Príloha č. 1 k SP – Návrh Rámcovej dohody s prílohami 
[bookmark: _Hlk103523138]RÁMCOVÁ DOHODA [●]

uzatvorená podľa ust. § 269 ods. 2 v spojení s ust. 536 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“)
 (ďalej len „Rámcová dohoda“)

ZMLUVNÉ STRANY
1. Kupujúci:		
Názov:	Univerzita Mateja Bela v Banskej Bystrici	
Sídlo:	Národná 12, 974 01 Banská Bystrica  	
Právna forma:	Verejná vysoká škola podľa zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zriadená zákonom č. 139/1992 Zb. o zriadení Univerzity Mateja Bela v Banskej Bystrici
IČO:	30232295
DIČ:	2021109211	
IČ DPH:	SK2021109211
Bankové spojenie:		Štátna pokladnica
IBAN: 		SK91 8180 0000 0070 0070 5723	
Štatutárny orgán:   	doc. Ing. Vladimír Hiadlovský, PhD., rektor UMB
Osoba oprávnená na podpis Rámcovej dohody:		
	PhDr. Martina Straková, kvestorka UMB
	na základe Splnomocnenia č. sp. REK/639/2026/109-SR č. z. 
	REK/2915/2026 zo dňa 01.09.2026
Osoba oprávnená rokovať vo veciach zmluvných a technických: .	
		Mgr. Jozef Siláči, riaditeľ Ústavu automatizácie a komunikácie UMB
		Mgr. Tomáš Valent, Oddelenie IT podpory používateľov
		Kontakt:	+421 908 540 717, jozef.silaci@umb.sk, 
				+421 905 794 021, tomas.valent@umb.sk
			

(ďalej len „Kupujúci“ alebo „UMB“)

2. Predávajúci
Obchodné meno: 	[●]
Sídlo:			[●]
Právna forma:		[●]
Registrácia:		[●]
IČO: 			[●]
DIČ:			[●]
IČ DPH:		[●] 	
Bankové spojenie:	[●]
IBAN: 			[●]
Štatutárny orgán:	[●]
Osoba oprávnená na podpis Rámcovej dohody:		
[●]	
Osoba oprávnená rokovať vo veciach zmluvných a technických: 
[●]
Kontakt:				[●]
(ďalej len „Predávajúci“ a spolu s Kupujúcim ako „Zmluvné strany“ a jednotlivo ako „Zmluvná strana“)
ÚVODNÉ USTANOVENIA
1. [bookmark: _Ref512860958]Táto Rámcová dohoda sa uzatvára ako výsledok verejného obstarávania nadlimitnej zákazky s názvom „Nákup výpočtovej techniky a príslušenstva“ podľa ust. § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“). 
2. Rámcovú dohodu Kupujúci ako verejný obstarávateľ uzatvára s úspešným uchádzačom, ktorý predložil svoju ponuku na základe Oznámenia o vyhlásení verejného obstarávania v rámci predmetnej zákazky.
3. Zmluvné strany vyhlasujú, že sú spôsobilé Rámcovú dohodu uzatvoriť a plniť záväzky v nej obsiahnuté. Zmluvné strany zároveň vyhlasujú, že všetky vyhlásenia a prílohy pripojené ako podklady pre uzatvorenie Rámcovej dohody, ako aj doklady a údaje v nich obsiahnuté sú pravdivé a sú účinné pri podpise tejto Rámcovej dohody v nezmenenej forme.
4. [bookmark: _Ref110522611][bookmark: _Hlk201148579]Táto Rámcová dohoda je financovaná z vlastných zdrojov.

I. PREDMET DOHODY
1. Predmetom tejto Rámcovej dohody je dodávka novej výpočtovej techniky, periférnych zariadení, komponentov, dátových médií a príslušenstva vrátane dopravy na miesto určenia.
2. [bookmark: _Hlk239678353]Podrobná technická špecifikácia a rozsah tovaru sú uvedené v Prílohe č. 1 označenej ako „Technická a cenová špecifikácia“, ktorá tvorí neoddeliteľnú súčasť tejto dohody (ďalej len „Príloha č. 1“). 
3. Kupujúci nie je povinný vyčerpať celý predpokladaný objem dohody a tovar bude objednávať priebežne podľa svojich reálnych potrieb formou čiastkových objednávok.
4. Predávajúci sa zaväzuje, že Predmet Rámcovej dohody dodá v zmysle jeho cenovej ponuky, za podmienok dohodnutých v tejto Rámcovej dohode riadne a včas.
5. Predávajúci sa zaväzuje, že Kupujúcemu v súvislosti s dodaním Predmetu Rámcovej dohody dodá nový, funkčný, nepoužívaný a nepoškodený tovar, nerepasovaný a v originálnom balení v stave umožňujúcom jeho užívanie na obvyklý účel.
6. Zmluvné strany sa zaväzujú, že si budú operatívne a včas poskytovať potrebnú súčinnosť pri plnení záväzkov vyplývajúcich im z tejto Rámcovej dohody a navzájom sa budú včas informovať o všetkých skutočnostiach potrebných pre včasné a riadne plnenie ich záväzkov podľa tejto Rámcovej dohody a budú si navzájom oznamovať všetky okolnosti, ktoré môžu mať vplyv na plnenie predmetu tejto Rámcovej dohody.
7. Ak by Predávajúci zistil akékoľvek prekážky, ktoré by mu bránili v riadnom plnení záväzkov vyplývajúcich mu z tejto Rámcovej dohody, je o tom povinný bezodkladne informovať Kupujúceho a zároveň mu navrhnúť vhodné možnosti riešenia takýchto prekážok.


II. CENA A PLATOBNÉ PODMIENKY

1. Cena za predmet dohody je stanovená na základe výsledku verejného obstarávania.
2. Celková maximálna cena dohody je:
· Cena bez DPH: [•] EUR
· DPH (23 %): [•] EUR
· Cena s DPH: [•] EUR
3. V cene sú zahrnuté všetky náklady predávajúceho vrátane dopravy na miesto určenia na pracoviská UMB v Banskej Bystrici.
4. Splatnosť faktúr je 30 dní odo dňa ich doručenia kupujúcemu. Prílohou faktúry musí byť obojstranne podpísaný preberací protokol.
5. Kupujúci uhradí dohodnutú cenu na účet predávajúceho na základe faktúry vystavenej predávajúcim bezprostredne po riadnom a včasnom odovzdaní predmetu plnenia v súlade s vystavenou čiastkovou objednávkou do užívania kupujúcemu, pričom úhrada je viazaná na podpísanie preberacieho protokolu, resp. dodacieho listu obidvomi účastníkmi dohody, ktorý musí obsahovať číslo čiastkovej objednávky, na základe ktorej bol tovar dodaný, konkrétny názov a typ dodaného zariadenia s uvedením výrobného čísla a počet kusov, mená a podpisy odovzdávajúceho a preberajúceho, dátum prevzatia.
6. Účastníci dohody sa dohodli, že predávajúci doručí faktúru vo formáte PDF elektronicky na e-mailovú adresu kupujúceho: ............................., prípadne na inú vopred dohodnutú e-mailovú adresu.
7. Platby za poskytnuté plnenia predmetu tejto Rámcovej dohody budú realizované kupujúcim bezhotovostným platobným stykom. Kupujúci neposkytuje žiadne preddavky ani zálohy a nezodpovedá za omeškanie platieb, ktoré budú zapríčinené zo strany jeho peňažného ústavu.
8. Faktúru, ktorá musí spĺňať predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), predloží predávajúci kupujúcemu spolu s preberacím protokolom, resp. dodacím listom.
9. Vystavená faktúra bude obsahovať minimálne:
• obchodné meno a sídlo, IČO, IČ DPH predávajúceho,
• meno, sídlo, IČO, IČ DPH kupujúceho,
• číslo faktúry,
• číslo Rámcovej dohody,
• číslo čiastkovej objednávky kupujúceho,
• identifikácia projektu podľa čiastkovej objednávky
• splatnosť faktúry,
• označenie finančného ústavu a číslo účtu, na ktorý sa má platiť,
• výšku ceny bez dane, sadzbu dane, fakturovanú sumu celkom vrátane DPH,
10. V prípade, ak faktúra nebude obsahovať všetky uvedené náležitosti podľa príslušných ustanovení zákona o DPH alebo ak nebude v súlade s dodaným predmetom plnenia alebo bude obsahovať nesprávne údaje, kupujúci si vyhradzuje právo vrátiť faktúru na doplnenie alebo na prepracovanie spolu s uvedením chýbajúcich náležitostí alebo nesprávnych údajov. Plynutie lehoty splatnosti faktúry vrátenej predávajúcemu na opravu sa zastaví a na opravenej faktúre, obsahujúcej všetky potrebné zákonné náležitosti, bude opäť uvedená vyššie dohodnutá lehota splatnosti, ktorá začne plynúť odznova, t.j. od momentu doručenia doplnenej/opravenej faktúry kupujúcemu.
11. Účastníci dohody sa dohodli, že ak dôjde počas realizácie dodávky predmetu dohody k zmene právneho predpisu o dani z pridanej hodnoty, v takom prípade predávajúci uplatní vo faktúre DPH vo výške určenej platným právnym predpisom v čase vzniku daňovej povinnosti.
12. Faktúra sa považuje za zaplatenú dňom odpísania fakturovanej sumy z účtu kupujúceho.

III. TERMÍN A MIESTO PLNENIA
1. Táto Rámcová dohoda sa uzatvára na dobu určitú, a to do 31.12.2026 alebo do vyčerpania finančného limitu vo výške [●] € bez DPH (slovom [●] € bez DPH), a to podľa toho, ktorá skutočnosť nastane skôr. 
2. Predávajúci sa zaväzuje dodať predmet každej čiastkovej objednávky do 14 dní odo dňa jej doručenia predávajúcemu.
3. Miestom plnenia sú určené pracoviská Univerzity Mateja Bela v Banskej Bystrici.
4. Predmet zákazky bude dodaný a prevzatý momentom podpisu preberacieho protokolu oprávnenými osobami oboch zmluvných strán.

IV. SPÔSOB PLNENIA RÁMCOVEJ DOHODY
1. Po nadobudnutí účinnosti tejto Rámcovej dohody kupujúci bude vystavovať predávajúcemu čiastkové objednávky v súlade s Prílohou č. 1 tejto dohody.
2. Čiastkové objednávky bude kupujúci zasielať elektronicky z e-mailovej adresy: ...................................... na e-mailovú adresu predávajúceho: ...............................V čiastkovej objednávke kupujúci uvedie meno a priezvisko kontaktnej osoby kupujúceho, ktorá tovar v zmysle objednávky preberie, vrátane jej telefónneho čísla a čísla miestnosti, do ktorej má byť tovar dodaný. 
3. Dodávka bude splnená doručením predmetu plnenia v zmysle čiastkovej objednávky na konkrétne pracovisko kupujúceho, priamo do miestnosti kontaktnej osoby kupujúceho. 


V. PRECHOD VLASTNÍCKEHO PRÁVA

1. Účastníci dohody sa dohodli, že vlastnícke právo k predmetu Rámcovej dohody prechádza na kupujúceho dňom podpisu preberacieho protokolu, resp. dodacieho listu pri prevzatí tovaru. 
2. Týmto dňom prechádza na kupujúceho dispozičné právo k predmetu dohody a na predávajúceho právo vystaviť faktúru. 


VI. SÚČINNOSŤ KUPUJÚCEHO S PREDÁVAJÚCIM

1. Účastníci dohody sa dohodli, že predávajúci dodá tovar kupujúcemu prostredníctvom poverenej osoby predávajúceho s vytvorením dostatočného časového priestoru na prebratie a odkontrolovanie dodaného tovaru kupujúcim. 
2. V prípade, že dodaný tovar nebude spĺňať podmienky uvedené v objednávke kupujúceho alebo budú na ňom zjavné vady, kupujúci nie je povinný ho prevziať. Predávajúci v takomto prípade nemá nárok na náhradu škody spôsobenú touto dodávkou. 


VII. ZÁRUKA A SERVIS

1. Predávajúci poskytne kupujúcemu na predmet plnenia záruku v trvaní minimálne 24 mesiacov od dodania predmetu plnenia, pokiaľ v Prílohe č. 1 nie je uvedené inak. Počas záručnej doby sa budú záručné opravy, vrátane dopravy, vykonávať bezplatne. 
2. Záruka začína plynúť dňom podpísania preberacieho protokolu, resp. dodacieho listu obidvomi účastníkmi dohody. 
3. V prípade oznámenia vady (poruchy) v záručnej dobe vyplní kupujúci reklamačný protokol, predávajúci zabezpečí bezplatný odvoz tovaru. V reklamačnom protokole bude uvedené nasledovné: dátum dodania tovaru, číslo dodacieho listu, kód výrobku, popis vady, akým spôsobom navrhuje kupujúci reklamáciu vybaviť a všetky ďalšie skutočnosti potrebné pre odstránenie poruchy. Predávajúci sa zaväzuje, že zabezpečí bezplatný servisný zásah do 5 pracovných dní od písomného alebo telefonického nahlásenia poruchy kupujúcim a zaväzuje sa, že reklamovaná vada bude odstránená do 4 týždňov od servisného zásahu. 
4. Kontakt na servisné stredisko predávajúceho na nahlásenie vady (poruchy): 
e-mail: ......................................................... ; príp. meno zodpovednej osoby (ak je relevantné). 
5. Záruka sa nevzťahuje na poškodenie úmyselne spôsobené používateľom, zámerným zásahom tretej osoby alebo nedodržaním bežných prevádzkových podmienok.


VIII. POVINNOSTI ÚČASTNÍKOV DOHODY

1. Predávajúci je povinný: 
a) Dodať predmet plnenia v stanovenom množstve, cene a kvalite a odovzdať ho kupujúcemu
     v súlade s ustanoveniami tejto Rámcovej dohody a čiastkovej objednávky. 
b) Dodať spolu s predmetom plnenia návod na jeho použitie, preberací protokol, resp. dodací
     list. 
c) V rámci bezplatného záručného servisu bezplatne odstrániť závadu, prípadne vymeniť 
     vadné komponenty, časti zariadenia. 

2. Kupujúci je povinný: 
a) Prevziať predmet plnenia na dohodnutom mieste a v dohodnutom termíne. 
b) Zaobchádzať s dodaným zariadením v súlade s návodom na použitie, pokynmi predávajúceho a zabezpečiť podmienky pre správnu prevádzku zariadení. 
c) Vzniknutú závadu okamžite oznámiť servisnému oddeleniu predávajúceho s následnou písomnou požiadavkou na realizáciu záručného servisného zásahu.


IX. ZMLUVNÉ POKUTY

1. Účastníci dohody sa vzájomne dohodli na nasledovných zmluvných pokutách: 

a) Kupujúci je oprávnený od predávajúceho požadovať úhradu zmluvnej pokuty za oneskorenie dodávky v zmysle tejto dohody vo výške 0,05% z ceny oneskorenej dodávky za každý aj začatý deň omeškania, 
b) Predávajúci je oprávnený v prípade omeškania kupujúceho s úhradou faktúry uplatniť si úroky z omeškania vo výške 0,05% z dlžnej čiastky za každý deň omeškania. 
c) Kupujúci je oprávnený od predávajúceho požadovať úhradu zmluvnej pokuty za nedodržanie lehoty na odstránenie reklamovanej vady v zmysle článku 7 bod 3 tejto dohody, a to vo výške 0,05% z ceny reklamovaného tovaru za každý aj začatý deň omeškania. 


X. VYUŽITIE SUBDODÁVATEĽOV

1. [bookmark: _Hlk239688268]Predávajúci je vzhľadom na rozsah plnenia oprávnený plniť svoje záväzky z tejto Rámcovej dohody aj prostredníctvom subdodávateľov. 
2. V prípade, ak má Predávajúci záujem plniť svoje záväzky prostredníctvom subdodávateľov, je povinný pri podpise tejto Rámcovej dohody uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, funkcia. 
3. Zoznam subdodávateľov tvorí Prílohu č. 2 Rámcovej dohody ako jej neoddeliteľnú súčasť. Uvedení subdodávatelia pri tom musia spĺňať podmienky účasti podľa § 32 ods. 1 písm. e) a f) týkajúce sa osobného postavenia a neexistencie dôvodov na vylúčenie podľa § 40 ods. 6 písm. f) zákona o verejnom obstarávaní. Za splnenie svojich záväzkov voči Kupujúcemu však Predávajúci zodpovedá v plnom rozsahu tak, ako keby predmet Rámcovej dohody plnil on sám. Predávajúci zodpovedá za porušenie povinností vyplývajúcich z tejto Rámcovej dohody zo strany svojich subdodávateľov v rozsahu ako by sa porušenia povinností vyplývajúcich z tejto Rámcovej dohody dopustil sám. 
4. Predávajúci je povinný bezodkladne oznámiť Kupujúcemu akúkoľvek zmenu týkajúcu sa subdodávateľov. 
5. Ak Kupujúci zistí, že subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto subdodávateľa alebo môže vyžadovať, aby Predávajúci sám začal plniť predmet Rámcovej dohody, ktorý plnil tento subdodávateľ. 
6. Kupujúci je oprávnený požadovať od Predávajúceho predložiť zoznam subdodávateľov.


XI. DOBA PLATNOSTI RÁMCOVEJ DOHODY

1. Rámcová dohoda sa uzatvára na dobu určitú, a to do 31.12.2026 odo dňa nadobudnutia jej účinnosti alebo do vyčerpania finančného limitu vo výške [●] € bez DPH (slovom [●] € bez DPH), a to podľa toho, ktorá skutočnosť nastane skôr. 



XII. ODSTÚPENIE OD RÁMCOVEJ DOHODY

1. Účastníci dohody môžu predčasne ukončiť platnosť tejto Rámcovej dohody písomnou dohodou účastníkov dohody, odstúpením od Rámcovej dohody alebo výpoveďou. 
2. Kupujúci je oprávnený odstúpiť od Rámcovej dohody pri podstatnom porušení zmluvných podmienok, pričom za podstatné porušenie zmluvných podmienok sa na účely tejto dohody považuje, ak: 
a) predmet plnenia nezodpovedá dohodnutej technickej a cenovej špecifikácii zo strany predávajúceho a účastníci dohody sa nedohodnú inak, 
b) predávajúci opakovane nedodá predmet plnenia v stanovenom termíne a spôsobom tak, ako je to uvedené v tejto Rámcovej dohode, 
3. Predávajúci môže odstúpiť od tejto Rámcovej dohody, ak kupujúci podstatne poruší zmluvné podmienky stanovené Rámcovou dohodou. Podstatným porušením zmluvných podmienok je najmä neuhradenie faktúry predávajúceho v súlade s podmienkami určenými v Rámcovej dohode, a to ani v dodatočnej 30-dňovej lehote.
4. Odstúpenie od Rámcovej dohody sa nedotýka právnych vzťahov vzniknutých do okamihu odstúpenia od Rámcovej dohody. Pri odstúpení od dohody obaja účastníci dohody sa zaväzujú vysporiadať a splniť svoje záväzky vzniknuté pred odstúpením od Rámcovej dohody, a to najneskôr do 60 dní odo dňa tohto odstúpenia.
5. Ktorýkoľvek účastník dohody je oprávnený túto Rámcovú dohodu vypovedať bez udania dôvodu, a to na základe písomnej výpovede doručenej druhému účastníkovi dohody. Výpovedná doba je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhému účastníkovi dohody.


XIII. ZÁVEREČNÉ USTANOVENIA

1. Rámcová dohoda nadobúda platnosť dňom jej podpisu obidvomi účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a ods. 1 a 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií). 
2. Zmenu Rámcovej dohody je možné uskutočniť len formou písomného a očíslovaného dodatku k tejto dohode podpísaného obidvomi účastníkmi dohody. Dodatok nadobúda platnosť dňom jeho podpisu obidvomi účastníkmi dohody a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky. 
3. Práva a povinnosti neupravené touto Rámcovou dohodou sa riadia príslušnými ustanoveniami Obchodného zákonníka a ostatnými právnymi predpismi platnými a účinnými v Slovenskej republike. Rozhodným právom je právo Slovenskej republiky a na riešenie sporov z tejto dohody sú príslušné súdy Slovenskej republiky. 
4. Účastníci dohody sa dohodli, že budú oslobodené od zodpovednosti za nesplnenie predmetu dodávky tejto Rámcovej dohody, pokiaľ takéto nesplnenie bude zavinené pôsobením „Vyššej moci“, pričom za takúto sa považuje požiar, zemetrasenie, havária, štrajk, embargo, administratívne opatrenie štátu a iné také udalosti, ktoré účastníci dohody nemohli za normálnych okolností predvídať a ktorým nemohli pri použití obvyklých prostriedkov a opatrení zabrániť. O začatí i pominutí pôsobenia „Vyššej moci“ sú účastníci dohody povinní sa vzájomne a bezodkladne písomne informovať. Oslobodenie od zodpovednosti za nesplnenie predmetu dodávky trvá po dobu pôsobenia „Vyššej moci“ , najviac však jeden kalendárny mesiac. Po uplynutí tejto doby sa účastníci dohody dohodnú na ďalšom postupe a prípadne na vzájomnom odstúpení od tejto Rámcovej dohody. 
5. Táto Rámcová dohoda je vyhotovená v štyroch exemplároch, z ktorých kupujúci obdrží tri exempláre a predávajúci jeden exemplár. Každý exemplár má hodnotu originálu. 
6. Neoddeliteľnou súčasťou tejto dohody je:
Príloha č. 1: Technická a cenová špecifikácia predmetu zákazky
Príloha č. 2: Zoznam Subdodávateľov.
7. Účastníci dohody prehlasujú, že táto Rámcová dohoda bola uzatvorená po riadnom oboznámení sa s jej obsahom, ktorému porozumeli a bola uzatvorená bez tiesne a bez nápadne nevýhodných podmienok a na znak súhlasu s jej obsahom ju podpísali. 








V Banskej Bystrici dňa [•]   						V [●], dňa [●]


Za Kupujúceho:							Za Predávajúceho:


...............................................................				....................................................
PhDr. Martina Straková, kvestorka UMB				       uchádzač
Univerzita Mateja Bela v Banskej Bystrici				             [●]
	meno a priezvisko štatutárneho orgánu označenie štatutárneho orgánu 
obchodné meno spoločnosti
